钦定古今图书集成/理学汇编/学行典/第217卷 > 李光裕〈弟光启 光华〉
## 钦定古今图书集成/理学汇编/学行典/第217卷 > 李光裕〈弟光启 光华〉

按《扶沟县志》：“李光裕，光启邑诸生，光华府学生。兄弟
相友爱，事父母以孝闻。父素性刚方，晚年丧明裕兄
弟饮食起居，必亲扶掖，无少懈。时治馔具，延亲知之
善言笑者，为说古今佳事，以娱其意，费之有无不计
也。母没，哀毁三年，哭泣葬祭，一如古礼，时人莫之及
也。后父没，光华体故丰，竟以苫块处湿，遂至灭性。寿”
不偿德。至今士论为之太息云。